ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για το Σουδάν

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

- έχοντας υπόψη τα προηγούμενα ψηφίσματά της για την κατάσταση στο Σουδάν,

Α. έχοντας υπόψη ότι ο εμφύλιος πόλεμος που ξεσχίζει το Σουδάν εδώ και πάνω από 12 έτη πλήττοντας κυρίως το νότιο τμήμα της χώρας, εξακολουθεί να προκαλεί τεράστια ανθρώπινα δεινά, να διαδίδει το λιμό και να προκαλεί την ολοένα αυξανόμενη ροή προσφύγων καθώς και την αποσύνθεση των κοινωνικών και οικονομικών δομών,

Β. ανησυχώντας έντονα για την επιμονή της σουδανικής κυβέρνησης να επιδιώκει στρατιωτική λύση του προβλήματος του Νότιου Σουδάν, με τις επιθέσεις που εξαπέλυσε κατά της κυριαρχίας των χωρών του Κέρατος της Αφρικής και με την πολιτική αποσταθεροποίησης και υπονόμευσης που ασκεί κατά των γειτονικών του χωρών, και ιδίως της Ερυθραίας, της Αιθιοπίας και της Ουγκάντας,

Γ. ανησυχώντας για τη διαπίστωση ότι η σουδανική κυβέρνηση παρεμποδίζει πάντοτε την υλοποίηση της ειρηνευτικής διαδικασίας της Διακυβερνητικής Υπηρεσίας για την Καταπολέμηση της Ξηρασίας και της Απερήμωσης (ΙGΑDD), η οποία επιδιώκει την δίκαιη και βιώσιμη ρύθμιση της διαμάχης στο Νότιο Σουδάν,

Δ. ανησυχώντας ιδιαίτερα για τη διαπίστωση ότι η σουδανική κυβέρνηση δεν έχει ακόμη συμμορφωθεί στα αιτήματα (της 11ης Σεπτεμβρίου και της 19ης Δεκεμβρίου 1995) που διατύπωσε ο Μηχανισμός για τη ρύθμιση διενέξεων, που έχει δημιουργηθεί από το κεντρικό όργανο του ΟΑΕ, ούτε στα ψηφίσματα αριθ. 1044, 1054 και 1070 του Συμβουλίου Ασφαλείας, με τα οποία καλείται η σουδανική κυβέρνηση να εκδώσει στην Αιθιοπία τα τρία άτομα που κατηγορούνται ότι συμμετείχαν, στις 26 Ιουνίου 1995, στην απόπειρα δολοφονίας κατά του Προέδρου της Αιγύπτου, κ. Moubarak,

Ε. έχοντας υπόψη ότι το Συμβούλιο Ασφαλείας, επειδή το Σουδάν δεν έδωσε την αναμενόμενη συνέχεια στα αιτήματα και ψηφίσματά του, επέβαλε στις 26 Απριλίου και στις 16 Αυγούστου 1996 κυρώσεις κατά της χώρας αυτής, που σήμαναν τη μείωση των διπλωματικών και προξενικών αποστολών του Σουδάν στο εξωτερικό, τη μείωση της διακίνησης του εκεί προσωπικού, την απαγόρευση εισόδου και διέλευσης μελών της σουδανικής κυβέρνησης, υπαλλήλων του δημοσίου και εκπροσώπων των Ενόπλων Δυνάμεων, την απαγόρευση απογείωσης, προσγείωσης ή πτήσης πάνω από την επικράτεια άλλων εθνών για όλα τα αεροσκάφη που είναι εγγεγραμμένα σε μητρώα του Σουδάν ή που ανήκουν, έχουν ενοικιασθεί ή υφίστανται εκμετάλλευση από την εταιρεία «Air Soudan», ή εξ ονόματος της, καθώς και το κλείσιμο των υποκαταστημάτων της «Air Soudan» στο εξωτερικό,

ΣΤ. υπενθυμίζοντας ότι η Επιτροπή για τα Δικαιώματα του Ανθρώπου των Ηνωμένων Εθνών στη Γενεύη δεν έπαυσε, κατά την τελευταία τετραετία, να καταδικάζει το καθεστώς του FΝΙ (Εθνικό Ισλαμικό Μέτωπο), το οποίο ενθαρρύνει επίσημα τις παραβιάσεις των δικαιωμάτων του ανθρώπου και θεσμοποίησε τη δουλεία, ιδίως έναντι των Σουδανών που δεν είναι Μουσουλμάνοι,

Ζ. ανησυχώντας έντονα για τις κινήσεις της σουδανικής κυβέρνησης προς παρεμπόδιση του επαναπατρισμού των προσφύγων από την Ερυθραία που οργανώθηκε στο πλαίσιο του προγράμματος Proferi,

Η. αισθανόμενη αποτροπιασμό για τις πολιτικές και θρησκευτικές διώξεις που ασκεί η σουδανική κυβέρνηση και ανησυχώντας έντονα για την ασφάλεια των πολιτικών κρατουμένων της,

Θ. ανησυχώντας για τις εμμένουσες καταγγελίες όσον αφορά την επιδείνωση της κατάστασης των δικαιωμάτων του ανθρώπου στα όρη Nouba,

Ι. ανησυχώντας για το γεγονός ότι η αποστολή των ενώσεων που δρουν στα όρη Nouba στο πλαίσιο της επιχείρησης «Lifeline Sudan» διακυβεύεται από τη συχνή άρνηση των σουδανικών αρχών να επιτρέψουν την πρόσβαση στην περιοχή αυτή, με αποτέλεσμα να μην είναι δυνατή η τακτική αποστολή στους πληθυσμούς των ορέων Nouba της ανθρωπιστικής βοήθειας που τόσο χρειάζονται,

ΙΑ. ανησυχώντας έντονα για τις καταγγελίες βίαιης στρατολόγησης εφήβων από όλα τα αντιμαχόμενα μέρη στο Νότιο Σουδάν και για το βομβαρδισμό αμάχων πληθυσμών εκ μέρους της σουδανικής κυβέρνησης,

ΙΒ. εκφράζοντας την ικανοποίησή της για το γεγονός ότι η σουδανική κυβέρνηση αποφάσισε επί τέλους να ανταποκριθεί στα πολυάριθμα αιτήματα που την πίεζαν να επιτρέψει την είσοδο στη χώρα του ειδικού εισηγητή της Επιτροπής για τα Δικαιώματα του Ανθρώπου των Ηνωμένων Εθνών,

1. καταδικάζει τη σουδανική κυβέρνηση και όλες τις αντιμαχόμενες φατρίες που ευθύνονται για την εξακολούθηση του εμφύλιου πολέμου, τις σφαγές, τα βασανιστήρια, τη δουλεία και άλλες παραβιάσεις των δικαιωμάτων του ανθρώπου που υφίσταται ο σουδανικός πληθυσμός 7

2. καλεί όλα τα αντιμαχόμενα μέρη στο Σουδάν να θέσουν τέλος σε όλες τις ακρότητες, να παύσουν τις εχθροπραξίες και να σεβαστούν τα θεμελιώδη ανθρώπινα δικαιώματα όλων των Σουδανέζων, προβαίνοντας στη διαπραγμάτευση ειρηνευτικής συμφωνίας που θα δώσει τέλος στα δεινά του λαού του Σουδάν 7

3. καλεί τη σουδανική κυβέρνηση να σεβαστεί τα ψηφίσματα 1058 και 1070 του Συμβουλίου Ασφάλειας, να επικυρώσει και εφαρμόσει τη Σύμβαση του ΟΗΕ κατά των βασανιστηρίων και των λοιπών βάναυσων, απάνθρωπων ή μειωτικών ποινών ή μεταχειρίσεων, να εγγυηθεί τα δικαιώματα του ανθρώπου, να απελευθερώσει όλους τους πολιτικούς κρατούμενους και να σεβαστεί τα δικαιώματα των θρησκευτικών μειονοτήτων 7

4. καλεί επιμόνως τη σουδανική κυβέρνηση να εκδώσει στην Αιθιοπία τα τρία άτομα που κατηγορούνται ότι συμμετείχαν στην απόπειρα δολοφονίας του Προέδρου Moubarak 7

5. καλεί τη διεθνή κοινότητα να διατηρήσει τις κυρώσεις κατά της σουδανικής κυβέρνησης και την Ευρωπαϊκή Ένωση να μην συνεχίσει την αναπτυξιακή συνεργασία εφόσον η σουδανική κυβέρνηση δε δώσει τέλος στις φρικαλεότητες κατά του λαού της χώρας και επιμένει να αρνείται στους μη μουσουλμανικούς πληθυσμούς την ανθρωπιστική βοήθεια και την πρόσβαση σε άλλες απαραίτητες υπηρεσίες 7

6. καλεί το Διεθνές Νομισματικό Ταμείο να αναστείλει τους μηχανισμούς χρηματοδότησης της σουδανικής κυβέρνησης εφόσον η τελευταία δε συμμορφωθεί πλήρως με τα αιτήματα του ΟΑΕ και των ψηφισμάτων του Συμβουλίου Ασφαλείας 7

7. παροτρύνει εκ νέου τη σουδανική κυβέρνηση να συμμετάσχει στην ειρηνευτική πρωτοβουλία της IGADD, που αποσκοπεί στην επίλυση της κρίσης στο Νότιο Σουδάν βάσει των αρχών:

του δικαιώματος αυτοδιάθεσης,

του διαχωρισμού θρησκείας και κράτους,

του εκδημοκρατισμού της σουδανικής κοινωνίας 7

8. καλεί την σουδανική κυβέρνηση να παραιτηθεί της πολιτικής που ασκεί για την αποσταθεροποίηση και ανατροπή της κυβέρνησης σε γειτονικές χώρες, όπως κατέδειξε πρόσφατα η υποστήριξη που υπάρχουν έντονες υποψίες ότι παρείχε στην «Armιe de rιsistance du Seigneur» και στο «Front de la rive occidentale du Nil», που ευθύνονται για βιαιοπραγίες που κόστισαν τη ζωή σε άνω των 300 σουδανέζων προσφύγων κατά τον Ιούλιο και Αύγουστο του τρέχοντος έτους 7

9. καλεί επίμονα τη σουδανική κυβέρνηση να επιτρέψει τον επαναπατρισμό των προσφύγων από την Ερυθραία που οργανώθηκε στο πλαίσιο του προγράμματος Proferi 7

10. ελπίζει ότι όλα τα ενδιαφερόμενα μέρη θα πειστούν τελικά για το γεγονός ότι η υπογραφή συνθήκης δίκαιης ειρήνευσης συνιστά για το Σουδάν τη μόνη πιθανότητα να εξασφαλίσει το μέλλον όλων των πληθυσμιακών του ομάδων 7

11. καλεί την IGADD να συνεχίσει τις ειρηνευτικές του πρωτοβουλίες προς αποφυγή κάθε κλιμάκωσης της διαμάχης στο Σουδάν, και καλεί τους Φίλους της IGADD να υποστηρίξουν τις πρωτοβουλίες αυτές 7

12. καλεί τα κράτη μέλη της IGADD να υποστηρίξουν την αστική κοινωνία του Σουδάν και να επιτρέψουν τη συμμετοχή εκπροσώπων της στις πρωτοβουλίες που προτίθεται να λάβει μελλοντικά 7

13. ζητεί την άμεση απελευθέρωση όλων των πολιτικών κρατουμένων που δεν τους έχει απαγγελθεί κατηγορία για κάποιο αδίκημα, ή εάν τούτο έχει συμβεί, να αποτελέσουν το αντικείμενο δίκαιης δίκης το συντομότερο δυνατόν 7

14. καταδικάζει κατηγορηματικά τους βομβαρδισμούς και τις επιδρομές κατά χωριών αμάχων στο Σουδάν, καθώς και τις αρπαγές και τη βίαιη στρατολόγηση εφήβων από τα αντιμαχόμενα μέρη 7

15. καλεί όλα τα αντιμαχόμενα μέρη να σεβαστούν τις Συμβάσεις της Γενεύης 7

16. ζητεί να δοθεί ιδιαίτερη προσοχή στις ανάγκες των παιδιών που έχουν υποστεί φυσικές ή ψυχολογικές ζημίες λόγω των εχθροπραξιών στο Σουδάν 7

17. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στον ΟΑΕ, στα Ηνωμένα Έθνη και στην κυβέρνηση του Σουδάν.